钦定古今图书集成/明伦汇编/官常典/第586卷 > 《上督府公生日诗》〈并序〉徐渭
## 钦定古今图书集成/明伦汇编/官常典/第586卷 > 《上督府公生日诗》〈并序〉徐渭

“嘉靖己未秋九月廿有六日，恭逢督府明公之生辰。” 于是文武吏士及乡大夫士若耆旧宾客，以公自镇抚以来功在东南者实大且远，乃相与各抱其所，有以为公《长久祝》。而公于今年春夏之交，受诸道告捷之后，奏凯天阙，戢兵海隅。民物熙和，甸宇清廓。惟兹嘉诞，适届其时。萸菊交芳，天日俱朗。旌旗应爽气而弥肃，铙吹协商飙而并远。庆者云集，万众一辞，比之往昔，益为隆盛。某小子叨沐宠荣，间尝一佩笔操铅，以奉侍幕下，虽愚贱少文，不敢自附于众人之后。至于仰清光，祝久远，其心固无异于众人也。谨撰长篇一首，凡百句，奉伏门下，以充献寿之礼。自知拙陋，无所发抒，然慕恋恩私，忻喜盛事，自不能已于言耳。

“‘远曙轻笼海色苍，凉飔新荐菊英黄。清秋此日逢华
诞，绣褓当年绕异香。地与人文增气象，天为王国产
祯祥。壮猷未老如方叔，秘略曾传似子房。初捧兵符
分虎竹，再衔使命驭龙骧。森罗岛屿诸夷会，锁钥门
庭一面当。刁斗不传人自乐，牙旗欲动势偏扬。雄豪
定远遥辞汉，宽大汾阳近在唐。管领华夷新士马，扫
平吴越旧封疆。曾先突骑重围里，亲式鸣蛙大道旁。
已遣严兵营细柳，更教长剑倚扶桑。三承宠锡恩何
渥，一受深知德愈光。定有姓名题御扆，每勤赏赐到
遐荒。千龄素质双麋鹿，五色奇毛两凤凰。国有昌符
臣协吉，家承严训子征良。田单下狄亲鸣鼓，姬旦居
东久缺斨。屡触歊炎辞羽盖，转巡郊野憩甘棠。军中
作气频投石，阵里筹机捷探囊。敞日辕门标大纛，浮
天水寨集馀皇。雕弓并月名繁弱，宝剑冲星出豫章。
几处名香迎马首，数群长鬣夹车箱。量兼沧海涵诸
岛，身作长城障一方。万里星辰罗北极，百番贡道出
东洋。曹彬赐剑权偏重，庾亮登楼兴合狂。引至偏裨
坚誓约，邀还宾佐据胡床。鲸鲵久已封京观，翡翠行
看出越裳。讵止芳名流简册，还将伟绩著旗常。功成
淮蔡应趋阙，路涉燕齐好㣥粮。将相位兼劳出入，君
臣道合致平康。山城令节茱萸发，高宴华轩锦绮张。
日照花明诸乐作，风吹帐启众宾藏。鹤鸣流响闻天
汉，芝灿浮光到羽觞。竞取良辰占上寿，复欣嘉会嗣
重阳’。树联月桂辉花萼，斗近天河挹酒浆。黑齿呈歌
须译问，文身献舞傲专场。地连元峤仙常集，候傍黄
钟日渐长。共以精诚抒华祝，况兼佳丽属钱塘。”“鲰生
本住山阴里，浪迹疑乘海畔航。城下钓鱼怀漂母，堂
前结客忆周郎。未逢《黄石》书谁授，不坠青云志自强。
抱玉已怜非楚璞，吹竽那识动齐王。幸因”文字蒙征
檄，时佩菅毫侍琐廊。綦履东西鱼共丽，戎衣左右雁
俱翔。县知陈阮时游魏，岂乏邹枚并㝢梁。博采燕昭期致骏，曲存宣父爱非羊。众人国士阶元别，知己蒙
恩心所量。自分才难堪记室，人疑待已过中行。构成
燕雀犹知贺，报取琼瑶未可偿。偶值高门挂弧矢，且
赓小雅赋《桑杨》。却惭未协宫商调，莫并当筵巧奏簧。